Държавен вестник, бр. 38, 2011 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  38
ремонта за тях се изплащат на правоимащите 
лица по касов или безкасов път от Агенцията 
за социално подпомагане. 
(2) Лицата с трайни увреждания имат право 
на целева помощ в размер до лимитите по 
чл. 40, ал. 2.
(3) Лицата, които са купили медицински 
изделия и/или помощни средства, приспо­
собления и съоръжения във връзка с прека­
рано заболяване или претърпяна злополука 
в чужбина, както и лицата, получили от 
Министерството на здравеопазването разре­
шение за лечение в чужбина, имат право на 
парична компенсация в размера на лимитите 
по чл. 40, ал. 2. 
(4) Паричната компенсация по ал. 3 се 
предоставя срещу платежен документ за за­
купеното медицинско изделие и/или помощ­
но средство, приспособление и съоръжение, 
придружен с легализиран превод на български 
език.“
§ 3. Създават се чл. 43а и 43б:
„Чл. 43а. (1) Лицето с увреждане, негов 
законен представител или упълномощено от 
него лице заплаща медицинските изделия, 
помощни средства, приспособления и съоръ­
жения, за които е отпусната целевата помощ, 
или за ремонта за тях на избран от тях тър­
говец, вписан в регистъра по чл. 35, ал. 1 от 
Закона за интеграция на хората с увреждания.
(2) При предоставяне или ремонт на 
медицинското изделие, помощно средство, 
приспособление и съоръжение търговецът 
издава фактура на името на правоимащото 
лице, която се подписва от него, от неговия 
законен представител или от упълномощено 
от него лице.
(3) Към фактурата по ал. 2 на правоима­
щите лица се предоставя фискална касова 
бележка, гаранционна карта за медицинското 
изделие, помощно средство, приспособление и 
съоръжение и приемо-предавателен протокол 
по образец съгласно приложение № 14.
(4) В срок до 30 дни от получаване на 
помощта правоимащото лице, негов законен 
представител или упълномощено от него лице 
представя в съответната дирекция „Социално 
подпомагане“ оригиналната фактура и касова 
бележка за справка и прилага копие от двата 
документа заедно с приемо-предавателния 
протокол за получаване на изделието.
(5) Срокът по ал. 4 не се прилага при за­
купуване на медицински изделия, помощни 
средства, приспособления и съоръжения, 
изработени по индивидуална поръчка.
(6) При закупуване или извършване на 
ремонт на медицинското изделие, помощно 
средство, приспособление и съоръжение в 
размер под лимитите по чл. 40, ал. 2 пра­
воимащото лице възстановява разликата до 
отпуснатата целева помощ. 
Чл. 43б. Лицата, неизползвали целевата 
помощ по предназначение, възстановяват 
пълния размер на помощта.“
§ 4. В чл. 44, т. 1 след думите „издадената 
заповед“ се поставя запетая и се добавя „копие 
от фактурата, касовата бележка“, а думите 
„предавателно-приемателен протокол“ се 
заменят с „приемо-предавателен протокол“.
§ 5. В чл. 47 се правят следните изменения:
1. Алинея 2 се отменя.
2. В ал. 3 думите „ал. 2“ се заменят с 
„чл. 43а, ал. 1“.
3. В ал. 4 думите „предавателно-приема­
телни протоколи“ се заменят с „приемо-пре­
давателни протоколи“.
§ 6. Приложение № 8 към чл. 42, ал. 1 и 
7 се изменя така:
„Приложение № 8 
към чл. 42, ал. 1
ДО
ДИРЕКТОРА НА ДИРЕКЦИЯ
„СОЦИАЛНО ПОДПОМАГАНЕ“
МОЛБА-ДЕКЛАРАЦИЯ
за отпускане на целева помощ за покупка и ремонт на медицински изделия и/или помощни средства, 
приспособления и съоръжения
От ..........................................................................................................................., ЕГН ............................................,
	
(име, презиме, фамилия)
адрес: гр. (с.) ....................................................................................., община ........................................................,
ул. (ж.к.) ................................................................................... № .........., бл. ........, вх. ........, ет. ........, ап. ........,
притежаващ документ за самоличност: ................................................................................................................
................................................................................................................................................................................
(№, издаден на, от и др.)
Моля да ми бъде отпусната целева помощ за ......................................................................................................
................................................................................................................................................................................
................................................................................................................................................................................
Определен ми е процент намалена работоспособност със срок до ...............................................................
................................................................................................................................................................................